Държавен вестник, бр. 104, 2024 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  104
медицински цели, заплащани напълно или 
частично от НЗОК, която се утвърждава от 
Надзорния съвет на НЗОК.
(3) Спецификацията съдържа:
1. група, в която се включват ДХСМЦ;
2. вид на ДХСМЦ;
3. подвид на ДХСМЦ;
4. вида на основното вещество на ДХСМЦ 
от всяка група/вид/подвид, повлияващо 
заболяването, за което НЗОК ще заплаща 
съответната ДХСМЦ;
5. изисквания за предписване и отпускане 
на ДХСМЦ от съответната група/подгрупа/
вид, в т.ч. и условия за периодичност и/или 
количество на получаваните ДХСМЦ;
6. МКБ код на заболяването/та;
7. максимална стойност за единица ве­
щество/месечна стойност, до която НЗОК 
заплаща ДХСМЦ.
(4) Максималната стойност за единица 
вещество/месечна стойност, до която НЗОК 
заплаща, не може да бъде по-висока от стой­
ността на единица вещество/месечна стойност 
на съответната диетична храна за специални 
медицински цели, заплащана от НЗОК след 
последната проведена процедура по догова­
ряне, увеличена с процента на статистически 
отчетената инфлация за периода на действие от 
последната образувана максимална стойност 
за единица вещество, до която НЗОК заплаща 
съответната диетична храна.
(5) Максималната стойност за единица 
вещество/месечна стойност, до която НЗОК 
заплаща за нова група/вид/подвид ДХСМЦ, 
която не е била заплащана, не може да бъде 
по-висока от средноаритметичната стойност за 
единица вещество/месечна стойност за същата 
диетична храна, определена от цените на съот­
ветната диетична храна, въз основа на които 
обществените здравноосигурителни фондове 
в страните по чл. 18, ал. 1, т. 3 заплащат при 
същите заболявания или индикации. За цената 
на диетичната храна кандидатът представя 
декларация. В този случай максималната 
стойност не се посочва в спецификацията.
Чл. 18б. (1) За изготвяне на проекта на 
спецификацията по чл. 18а, ал. 2 и за про­
веждане на процедурата по чл. 18а, ал. 1 
управителят на НЗОК назначава със заповед 
постоянно действаща комисия от служители 
в НЗОК. В заповедта се определя председател 
на комисията, негов заместник, основни и 
резервни членове.
(2) В състава на комисията задължително 
се включват лекар, магистър-фармацевт, юрист 
и икономист. За своята работа комисията 
изготвя протоколи и решения.
(3) При необходимост комисията може да 
изисква информация от експертните съвети/
научните дружества по профила на съответ­
ното заболяване.
Чл. 18в. (1) За включване в спецификацията 
по чл. 18а, ал. 1 на нова група/вид/подвид 
ДХСМЦ се приемат предложения, които могат 
да бъдат подавани от:
1. съсловни организации по Закона за 
съсловните организации на лекарите и на 
лекарите по дентална медицина и Закона за 
съсловната организация на магистър-фарма­
цевтите;
2. представителни организации за защита 
правата на пациентите съгласно чл. 86б, ал. 1 
от Закона за здравето;
3. лечебни заведения за болнична помощ;
4. експертните съвети по чл. 6а, ал. 1, т. 1 
от Закона за здравето;
5. председателите на научни дружества по 
съответните медицински специалности.
(2) Предложенията по ал. 1 се подават в 
срок до 15 април на съответната календарна 
година.
(3) В срок до 30 юни на съответната ка­
лендарна година комисията по чл. 18б, ал. 1 
разглежда постъпилите предложения, обоб­
щава и анализира същите и изготвя проект 
на спецификация по чл. 18а, ал. 1.
(4) Комисията представя на управителя 
на НЗОК проекта на спецификация, който я 
внася за утвърждаване от Надзорния съвет 
на НЗОК.
Чл. 18г. (1) В срок до 5 работни дни от утвър­
ждаване на спецификацията по чл. 18а, ал. 1 
НЗОК я публикува на интернет страницата 
си заедно с покана за участие в процедурата 
по чл. 18а, ал. 1.
(2) Поканата по ал. 1 съдържа:
1. адресати на поканата, които могат да 
бъдат кандидати в процедурата – производи­
тели или вносители на съответните ДХСМЦ, 
които са ги заявили за пускане на пазара по 
реда на Закона за храните;
2. предмет на процедурата – договаряне 
на ДХСМЦ, които ще формират списъка по 
чл. 18, ал. 1, т. 5, и определяне на стойността 
за единица вещество или месечна стойност, 
по които НЗОК ще ги заплаща;
3. място, начин и краен срок за подаване 
на предложения за участие в процедурата, 
като срокът не може да бъде по-кратък от 
15 работни дни от публикуване на поканата;
4. лице, телефон и електронен адрес за 
контакт в НЗОК.
(3) Към поканата се прилагат утвърдени от 
управителя на НЗОК образци на заявление за 
участие в процедурата, ценово предложение и 
декларации по чл. 19, ал. 2, т. 4, 5 и 6.
Чл. 18д. (1) Процедурата по чл. 18а, ал. 1 
се провежда от комисията по чл. 18б, ал. 1 
след изтичане на срока за подаване на доку­
ментите за участие в договарянето.
(2) Членовете на комисията подписват 
декларация, че не са свързани лица по сми­
съла на § 1, ал. 1, т. 1 от Търговския закон с